  Наталья Тетерина Нырысетӥ удмурт нылкышно кылбурчилэн Ашальчи Окилэн 120 ар тырмонэзлы «Удмурт нылкышно кенеш» огазеяськон «Лыдӟиськом Ашальчи Окиез» интернет-вожвылъяськон ялӥз. Ашальчи Окилэн кылбуръёсыныз видеороликъёсты кутон 10-тӥ куартолэзёзь кыстӥськоз, ивортэмын мер огазеяськонлэн «ВКонтакте» . Кызьы шуэмын ивортонын, вожвылъяськонэ 7 аресысен вань мылкыд карисьёс пыриськыны быгато. Ыстэм роликъёслэн кузьдалазы 30 секундысен 3 минутозь луыны кулэ. Котькуд уж борды гожтоно кин, кытысь но кыӵе кылбурез лыдӟе но конкурсэ пыриськисьлэсь телефон номерзэ. Озьы ик конкурслэн одӥгез валтӥсь куронэз — «Удмурт нылкышно кенешлэн» группаяз гожтӥськон. «Лыдӟиськом Ашальчи Окиез» вожвылъяськон кык люкетэн ортче: 1-тӥ люкетэз — 11–20 куартолэзе огазеяськонлэн «ВКонтакте» группаяз куара сётон радъяськоз. Тужгес трос куара люкам ньыль роликъёс но радъясьёсын быръем кык ролик полуфиналэ потозы. 2-тӥ люкетэз — куать уж пӧлысь жюри куинь тужгес кужмооссэ быръёз.  Йылпумъянъёс 27-тӥ куартолэзе шараямын луозы. Видеороликъёсты яке соос вылэ чӧлсконпусъёсты sahara07@mail.ru электрон почтае келяно. Тегъёс: Лулчеберет Ижкар Удмуртия Мерлык АшальчиОки Удмуртнылкышнокенеш  